Jacques Santer (gebore 18 Mei 1937 in Wasserbillig, Luxemburg) is 'n Luxemburgse en Europese politikus. Hy is lid van die CSV, die Christen-Sosiale party van Luxemburg. Hy was Eerste Minister en Minister van Finansies van Luxemburg van 1991 - 1994. In 1995 was hy goewerneur van die Internasionale Monetêre Fonds (IMF) en van 1995-1999 het hy gedien as President van Europese Kommissie. In 1999 is verskeie kommissarisse beskuldig van korrupsie en het die Europese Parlement van sy reg gebruik gemaak om die Kommissie weg te stuur. Die Franse kommissaris Edith Cresson word daarvan beskuldig dat sy 'n (nie-bestaande) posisie van 'wetenskaplike raadgewer aan 'n vriend en goedbetaalde kontrakte aan familielede gegee het. Ander kommissielede word ook beskuldig en gerugte ontstaan wat die Europese instellings as 'n plek beskryf waar 'korrupsie, bedrog en spesiale gunste vir vriende volop en algemeen is. Die Europese Parlement besluit dit nie te aanvaar nie en dreig die Kommissie vir die eerste keer in sy geskiedenis met 'n mosie van wantroue. Die Kommissie-Santer besluit om dit te voorkom en kondig sy aftreding aan.